《余氏心晖堂》
宋代·马廷鸾

客从银山来，遗我骊龙珠。
高文伟大册，至宝耀室隅。
一读心为伟，再读目为盱。
夫记者为谁，颍封人之徒。
人生天地间，母怀靡知愚。
至恩嗟莫报，大节尤可吁。
柏舟谅人只，蓼莪生子劬。
所以茅季伟，鸡半馔设腴。
所以王休证，鱼双甘旨需。
此理有俱有，此心无息无。
儿寒衣芦花，母在足欣娱。
儿罪履中野，终怜自噫呜。
高高心晖堂，申旦所依于。
俨然其若存，何可离须臾。
我吟方区区，我步方于于。
起看物所性，因悟理不诬。
怀哉反哺者，城头尾毕逋。

作者简介：马廷鸾（1222年—1289年），字翔仲，号碧悟。宋饶州乐平（今江西乐平市）众埠乡楼前村人。幼年丧父，贫不改志，刻苦读书，淳祐七年（1247），马廷鸾赴京参加乙未科省试，获进士第一，殿试为第四，一举成名。他一生勤政爱民，秉性正直，从地方官直至宰相高位。惜南宋朝廷为权奸把握，不能尽展其才华。度宗朝奸臣贾似道、丁大全当国把持朝政，视为异见，受其压制，迫于内忧外患，廷鸾饮恨引退。宋亡，马廷鸾拒绝与元政权合作，表现出崇高的民族气节。